b'\n_START_ARTICLE_\n490 Veritas\n_START_SECTION_\nOdkritje\n_START_PARAGRAPH_\nAsteroid je odkril nem\xc5\xa1ki astronom Max Wolf (1863 \xe2\x80\x93 1932) 3. septembra 1902. _NEWLINE_Poimenovan je po boginji Veritas iz rimske mitologije.\n_START_SECTION_\nLastnosti\n_START_PARAGRAPH_\nAsteroid Veritas obkro\xc5\xbei Sonce v 5,65 letih. Njegova tirnica ima izsrednost 0,099, nagnjena pa je za 9,264 \xc2\xb0 proti ekliptiki. Njegov premer je 115,55 km, okrog svoje osi pa se zavrti v 7,930 urah ._NEWLINE__NEWLINE_Asteroid Veritas in 92 Undina sta najve\xc4\x8dja asteroida v dru\xc5\xbeini Veritas. David Nesvorn\xc3\xbd je izra\xc4\x8dunal, da je dru\xc5\xbeina nastala v velikem trku asteroida z velikostjo najmanj 150 km pred 8 milijoni let. Veritas in Undina sta najve\xc4\x8dja ostanka po tem trku. Na osnovi te trditve je Kenneth Farley odkril, da se je \xc5\xa1tikrat pove\xc4\x8dala koli\xc4\x8dina sedimentov kozmi\xc4\x8dnega prahu na morskem dnu s pri\xc4\x8detkom pred 8,2 milijona leti. Pove\xc4\x8danje je trajalo 100 milijonov let. _NEWLINE_\xc5\xa0e danes se nadaljujejo trki med telesi dru\xc5\xbeine Veritas. Ocenjujejo, da pride vsako leto do Zemlje 5000 ton kozmi\xc4\x8dnega prahu, ki je nastal pri teh trkih. To je skoraj 15% vsega kozmi\xc4\x8dnega prahu, ki pade na Zemljo.'